— Плануем найбліжэйшым часам правесці эканамічны форум у Лісабоне сумесна з Агенцтвам па падтрымцы эканамічнага супрацоўніцтва Партугаліі. Мы зацікаўлены ў тым, каб дэлегацыя дзелавых колаў гэтай краіны наведала Беларусь. У гэтыя дні ў Лісабоне падпісана пагадненне аб супрацоўніцтве ў гандлёва-эканамічнай сферы, якое з'яўляецца базавым пагадненнем для развіцця эканамічных адносін, стварае вельмі важны інструмент развіцця двухбаковага ўзаемадзеяння — гандлёва-эканамічную камісію. Дарэчы, пасольства Беларусі ў Парыжы, якое адказвае за адносіны яшчэ і з Францыяй і Іспаніяй, забяспечыла падпісанне трох пагадненняў у эканамічнай сферы з гэтымі краінамі, а таксама стварэнне адмысловых двухбаковых камісій, якія з'яўляюцца класічным інструментам эканамічных адносін і маюць свой плён. На базе камісій мы ствараем і будзем ствараць рабочыя групы.